b'\n_START_ARTICLE_\nKirurgija\n_START_PARAGRAPH_\nKirurgija je veja medicine, ki se ukvarja z operativnim zdravljenjem bolezni in po\xc5\xa1kodb. Zdravnik, ki je usposobljen za tak\xc5\xa1no delo, se imenuje kirurg._NEWLINE_Medicina je znanost in umetnost vzdr\xc5\xbeevanja in/ali restavriranja \xc4\x8dlove\xc5\xa1kega zdravja skozi \xc5\xa1tudije, diagnoze in zdravljenja pacientov. Termin medicina je vzet iz latinskega izraza ars medicina, ki pomeni umetnost zdravljenja. Medicina je neposredno povezana z zdravstvenimi znanostmi in biomedicino. Dandanes se termin medicina nana\xc5\xa1a na polja klini\xc4\x8dne medicine, zdravstvenih raziskav in kirurgije, pri tem pa pokriva tudi vse izzive bolezni in po\xc5\xa1kodb._NEWLINE_Kirur\xc5\xa1ka posebnost je uporaba operativnega zdravljenja. Kirurgom ni potrebno samo odlo\xc4\x8diti kdaj je neka operacija potrebna temve\xc4\x8d se tudi posve\xc4\x8dajo ne-kirur\xc5\xa1kim spornim vpra\xc5\xa1anjem; sploh je to delo strokovnjakov na podro\xc4\x8dju SICU._NEWLINE_Splo\xc5\xa1ni izraz kirurgija ima veliko disciplin; med drugim splo\xc5\xa1no kirurgijo, travmatolo\xc5\xa1ko kirurgijo, kardiovaskularno kirurgijo, nevrokirurgijo, maksilofacialno kirurgijo, ortopedsko kirurgijo, otolaringologijo, plasti\xc4\x8dno kirurgijo, onkolo\xc5\xa1ko kirurgijo, \xc5\xbeilno kirurgijo in pa otro\xc5\xa1ko kirurgijo.\n_START_SECTION_\nKirur\xc5\xa1ko usposabljanje\n_START_PARAGRAPH_\nKirur\xc5\xa1ka specializacija traja ve\xc4\x8dinoma \xc5\xa1e \xc5\xa1est let po zaklju\xc4\x8deni medicinski fakulteti. Ker so po-raziskovalni \xc5\xa1tudiji lahko zelo konkuren\xc4\x8dni drug drugemu, veliko pripravnikov posveti dodatni dve leti raziskovanjem. Tako bo kirur\xc5\xa1ki trening v nekaterih primerih kon\xc4\x8dan \xc5\xa1ele desetletje po kon\xc4\x8dani medicinski fakulteti. Poleg tega je le-ta lahko zelo te\xc5\xbeak in \xc4\x8das jemajo\xc4\x8d; kirur\xc5\xa1ki povpre\xc4\x8dni delovni teden traja pribli\xc5\xbeno 75 ur. Nekatere discipline kirurgije, kot je na primer nevrokirurgija, terjajo tudi podalj\xc5\xa1an tedenski delovnik; tudi tja od 80 ur in do maksimalnih 88 ur._NEWLINE_Veliko kirur\xc5\xa1kih programov \xc5\xa1e vedno prekora\xc4\x8di to delovno mejo. Poskusi omejitev teh ur so bolj ali manj neuspe\xc5\xa1ni, saj je \xc5\xa1tevilo bolnikov zelo veliko in le-ti potrebujejo stalno kirur\xc5\xa1ko nego.'